Abdullah Fadzil Che Wan

Datuk Seri Dr Abdullah Fadzil Che Wan (lahir Julai 1945 di Bukit Chandan) adalah seorang ahli politik Barisan Nasional - UMNO Malaysia.

Keluarga

Lelaki ini yang dilahirkan pada 30 Julai 1945 di Bukit Chandan Kuala Kangsar, Perak. Bapanya Che Wan merupakan 'Orang Besar Jajahan Kinta' dan ibunya Oon Zariah Abu Bakar. Ibunya adalah ahli politik wanita terawal negara dan pernah menjadi ahli Parlimen Kuala Kangsar selepas menang dalam Pilihan raya umum Malaysia 1974.
Beliau bapa kepada tujuh anak, empat lelaki dan tiga perempuan. Isterinya Datin Ezatul Hamsiah binti Dato' Seri Hussein menjadi AJK Lembaga Kebajikan Perempuan Islam Malaysia . Beliau akan bermain gitar dan piano selain melukis apabila ada masa lapang.

Pendidikan

Beliau belajar di Sekolah Menengah Kebangsaan Anderson, Ipoh, negeri Perak bersama Tan Sri Megat Junid Megat Ayob dan Tan Sri Mohd Tajul Rosli Mohd Ghazali. Tokoh pejuang kemerdekaan yang bersekolah di sini ialah Ahmad Boestamam.
Selepas itu beliau bersekolah di Sekolah Tuanku Abdul Rahman (STAR),Jalan Dairy, Ipoh. Beliau menjadi doktor selepas belajar bidang perubatan di Universiti Pajab di Lahore, Pakistan.

Kerjaya

Sekembali dari Lahore, beliau bertugas sebagai doktor di Hospital Jitra dan berpindah-randa ke beberapa hospital lain.. Pada1976, beliau membuka klinik sendiri 'Klinik Che Wan' di Jalan Kuala Kangsar, Ipoh.

Politik UMNO

Beliau pernah menyandang jawatan Ketua Pemuda UMNO Negeri Perak.
Pada 1982, beliau dilantik sebagai Senator di Dewan Rakyat memandangkan potensi bakat dan kepintaran yang dimilikinya. Pada 1970-an, beliau pernah berjumpa dengan Dr. Mahathir Mohamad (kini Tun) dan isterinya Dr. Siti Hasmah Mohamad Ali memandangkan beliau pernah berkhidmat di Hospital Jitra, Kedah. Dalam dunia sukan badminton, beliau bersama Siti Hasmah membangunkan sukan badminton.
Beliau menjadi ahli parlimen Bukit Gantang selama 4 penggal. Oleh kerana parlimen Bukit Gantang dikira kubu Barisan Nasional - UMNO, maka pada tahun 2004, parlimen ini diserahkan kepada wanita Gerakan, Tan Lian Hoe. Sebenarnya beliau berpotensi menjadi Menteri Besar Perak yang ketika itu disandang oleh Tan Sri Ramli Ngah Talib.

Orang Besar Jajahan Kinta

Selepas bersara dari politik, beliau dilantik sebagai Orang Besar Jajahan Kinta di Perak pada 2004 selepas namanya digugurkan. Jawatan ini diwaris daripada datuk moyang di negeri Perak. Tugas sebagai Orang Besar Jajahan Kinta adalah sebagai mata dan telinga kepada Sultan Perak selain menjalankan tugas sebagai penasihat kepada beliau dalam hal dan perkara berkaitan dengan dengan daerah Kinta.
Pada 2009, beliau menerima anugerah Orang Kaya-Kaya Panglima Kinta Seri Amar Diraja dari Sultan Perak.sempena Hari Keputeraan Sultan Perak, Sultan Azlan Shah Ke-81 yang berlangsung di Balairung Seri, Istana Iskandariah di Kuala Kangsar.

Sukan badminton

Beliau pernah menyandang Presiden Persekutuan Badminton Malaysia BAM . Mulanya sebagai Timbalan Presiden BAM untuk beberapa ketika, Abdullah akhirnya menjawat jawatan presiden pada 1993 hingga 2000. Namun BAM sehingga kini gagal memenangi Piala Thomas yang begitu berprestij. Malaysia menjadi juara Piala Thomas 1992, ketika beliau menjawat jawatan nombor dua di dalam BAM. Selepas bersara dari sukan badmintin, jawatan beliau diambil alih oleh Datuk Mohd Nadzmi Salleh.

Ahli perniagaan

Beliau juga terlibat dalam industri sarang burung walit yang diterokai secara besar-besaran bersama beberapa rakan kongsinya. Syarikatnya ialah Kumpulan Syarikat Swiftlet Eco Park, Syarikat ini adalah syarikat terbesar di Malaysia yang terlibat dalam industri sarang burung dan penternakan burung walit. Beliau adalah Pengerusi Eksekutif Kumpulan.
Syarikat tersebut adalah Pemaju Taman Eko Burung Walit terbesar diMalaysia dan didunia. syarikat juga mengurus Skim Kepentingan Kongsitani Burung Walit yang pertama di Malaysia.
Kumpulan Syarikat Swiftlet Eco Park juga merupakan syarikat yang pertama yang bekerjasama dengan universiti & institut untuk menjalankan kajian & penyelidikan tentang kebaikan Sarang Burung dan syarikat pertama yang menghasilkan produk berasaskan Ekstrak Sarang Burung.
Syarikat tersebut juga merupakan syarikat Jualan Langsung Pertama yang mempromosikan produk-produk Sarang Burung,
Kumpulan Swiftlet menjalankan perniagaan Pusat Kecantikan dan kesihatan yang menyediakan rawatan kecantikan berasaskan produk penjagaan kulit & kecantikan Sarang Burung secara francais.
Beliau juga Pengerusi, Perak Integrated Network Services Sdn. Bhd.
Dia kini dilaporkan mengalami dementia.